L'Inconnue de la Seine

L'Inconnue de la Seine (Zeneise: a Desconosciua da Senna) a l'ea unna dònna mai identificâ a quæ mascara putativa a l'é devegnua un appægio avvoxou in scê miage de case di artisti apreuvo a-o 1900. A sò caa a l'à inspiou numerose euvie lettiäie. Inti Stati Unii, a mascara a l'é conosciua asci comme La Belle Italienne, A bella italiaña.

 Istöia 
Segondo unna stöia repetua despesso, o còrpo da zoene o l'e stæto trou feua do sciumme da Senna a-a Quai du Louvre in Parigi in sciâ fin do 1880. Dæto ch'o còrpo o no mostrava nisciun marco de violensa, vëgne sospettou o suicidio. Segondo a stöia un patòlogo de l'obitöio de Parigi o l'ea arrestou coscì tanto imprescionou da-a seu bellessa da sentise de fâ unna mascara funebre de çeia co-o carco da sò faccia. No l'é confermou se l'esprescion da faccia a pòsse representâ quella de unna persoña negâ.

Segondo o disegnatô o Georges Villa, ch'o l'à reçevuo questa informaçion da-o sò meistro, o pittô Jules Joseph Lefebvre, o carco o l'ea stæto piggiou da-a faccia de unna zoene modella ch'a l'ea mòrta de tubercolosi pe-o 1875, ma a no l'arresta nisciuña traccia do carco originâ. Segondo di atri acconti, a mascara a l'ea stæta fæta in sciâ base da faccia da figgia de un fabricatô de mascare in Germania. L'identitæ da zoene a no l'é stæta mai descoverta. A Claire Forestier a l'à stimmou che l'etæ da modella no dovieiva ëse ciù de 16 anni, dæta a conscistensa da pelle.

Inti anni apreuvo, vegnià produto numerose còpie. E còpie aviæ ea devegnue un appægio de mòdda, sciben morboso,inta soçietæ Bohemiaña Parigiña. O Albert Camus o l'à comparou o seu fætoriso enigmatico à quello da Mona Lisa, à evocâ tente speculaçioin in sce quæ indiçi l'esprescion à l'apparensa feliçe, scheuvâ comme stranniamente seña, in sciâ seu faccia a poesse offrî à propòxito da sò vitta, a sò mòrte, e o sò röso inta soçietæ.

A popolaritæ da figua a l'é ascì de interesse pe l'istöia di media d'arte, in relaçion co-a seu ancia reproduçion. o carco originâ o l'é stæto fotografou, e da-i negativi da pellicola l'é stæto creou di neuvi carchi. Questi neuvi carchi i mostravan di detaggi che de nòrma en persci inte còrpi recoviæ da l'ægua, ma l'apparente preservâse di mæximi inta faccia do carco paivan solo de rinforsâ a seu autentiçitæ.

O critico o Al Alvarez o l'à scrito into seu libbro in scî suiçidi, The Savage God (Zeneise: O Dio sarvægo): "Me vëgne dito che unna generaçion intrega de zoene todesche modellan a seu caa in sciô sò aspeto." Segondo o Hans Hesse de L'Universcitæ do Sussex, o Alvarez o repòrta, "A Inconnue a l'ea devegnua l'ideâ eròtico do periodo, comme o l'ea a Bardot pe i anni '50. Lê o pensa che attoe todesche comme a Elisabeth Bergner se modellavan in sciô sò aspeto. In sciâ fin a Greta Garbo a saià quella che â descarreghià comme paradigma."

Pe-o 2017 un laoeuio ciammou L'Atelier Lorenzi inte Arcueil o l'à fæto di gessi de unna mascara da mòrte do dixineuven secolo, che a parriæ ëse quella de L'Inconnue de la Seine.

 Representaçioin artistiche 

 Lettiatua ingleise 

 Lettiatua da Gran Bretagna 
A mençion a ciù antiga a s'attreuva inta novella do Richard Le Gallienne into 1900 ciammâ The Worshipper of the Image (Zeneise: L'adoratô de l'imagine), into quæ un poeta ingleise o se innamoa da mascara, co-a conseguensa che a sò figgia a moià e a sò moggê a moià de suiçidio.

Unn'imagine de L'Inconnue a l'é stæta deuviâ inta covertiña pe-o romanso de mistëio de stöie de famiggia A Habit of Dying (Zeneise: Un andio de moî) do DJ Wiseman.

 Lettiatua do Nòrd America 
L'Inconnue a l'é stæta çittâ into romanso do William Gaddis do 1955 The Recognitions (Zeneise: I Conoscimenti).

My Heart for Hostage (Zeneise: O mæ cheu pe ostagio) do Robert Hillyer ascì o contëgne unna scena donde o protagonista o vixita un obitöio pe vedde se L'Inconnue a l'é a faccia da seu amâ.

A Caitlín R. Kiernan a scrive in scê L'Inconnue inta parte do modello pe-a Resusci Anne into sò romanso The Drowning Girl (Zeneise: a zoene negâ, 2012). A stöia a l'é ben ben ligâ co-e tematiche e e imagine do libbro.

A vëgne çittâ comme l'origine do mannechin da CPR da-o Chuck Palahniuk inte "Exodus", unna stöia de Haunted (Zeneise: infestou).

A Temperance Brennan, unna antropòloga forensa personaggio da Kathy Reichs, a discutte do caxo de L'Inconnue de la Seine co unna collega into romanso criminâ do 2021 The Bone Code (Zeneise: o còdixe Bone).

A vëgne çittâ ascì inte Letters from Paris (Zeneise: lettie da Parigi) da-a Juliet Blackwell, ch'a l'à produto unna narrativa speculativa de L'Inconnue inte forma de flashbacks, imprenstandoghe o nomme de Sabine.

 Lettiatua franseise 
O Maurice Blanchot, ch'o possedeiva uña de mascare, o l'à descrita comme "unna zoene co-i euggi serræ, animâ da un fætoriso coscì relassou e a sò agio ... che i poeivan credde che a fïse negâ inte un instante de feliçitæ estrema".... une adolescente aux yeux clos, mais vivante par un sourire si délié, si fortuné, ... qu'on eût pu croire qu'elle s'était noyée dans un instant d'extrême bonheur.

Into romanso do Louis Aragon do 1944 Aurélien, L'Inconnue a piggia parte inte un ròllo de importansa comme che un di personaggi prinçipæ o çerca de renzovenî a mascara co-o deuvio de varie fotografie. Inti primmi anni '60, o Man Ray o l'à contribuio con de fotografie pe unna neuva ediçion de l'euvia.

Into 2012, o Didier Blonde o l'à scrito un romanso ciammou L'Inconnue de la Seine, in sce un òmmo in Parigi ch'o descreuve unna còpia da mascara inte un negòçio de antiquäio, e ch'o çerca d'attrovâ de ciù in sciâ zoena ch'a n'à fæto da modello.

 Lettiatua todesca 
O protagonista do solo romanso do Rainer Maria Rilke, Die Aufzeichnungen des Malte Laurids Brigge (Zeneise: i scriti do Malte Laurids Brigge, 1910), o reflette:"O fondou che mi vixito tutti i giorni o l'à doe mascare appeise vexin a-a sò pòrta. A faccia de unna zoene ch'a l'é negâ, che quarched'un o l'à copiâ d'inte l'obitöio perché a l'ea belliscima, perché a l'ea ancon lì ch'a fava un fattoriso, perché o sò fattoriso o l'ea coscì ingannatô - comme à pensâ ch'o savesse"Der Mouleur, an dem ich jeden Tag vorüberkomme, hat zwei Masken neben seiner Tür ausgehängt. Das Gesicht der jungen Ertränkten, das man in der Morgue abnahm, weil es schön war, weil es lächelte, weil es so täuschend lächelte, als es wüßte.Into 1926 o Ernst Benkard o pubriche Das ewige Antlitz (Zeneise: A faccia eterna), un libbro in sce 126 maschere funebre, pe scrive in sciô nòstro soggetto che lê a l'é "comme unna parpaggeua delicâ pe noiatri, che, sensa gena e eufrica, sgoratta drento inta lampa da vitta, e bruxa e seu ae sottî."[...] uns jedoch ein zarter Schmetterling, der, sorglos beschwingt, an der Leuchte des Lebens seine feinen Flügel vor der Zeit verflattert und versengt hat.

Into romanso do Reinhold Conrad Muschler do 1934 un best-seller traduto dapetutto, Die Unbekannte (Zeneise: A desconosciua) o conta da stöia addôçiâ do destin da Madeleine Lavin, unna òrfana provinçiâ ch'a s'é innamoâ do diplomatico britannico o Lord Thomas Vernon Bentick e, dapeu de unna relaçion romantica, a commette suiçidio inta Senna a-o momento che o Bentick o fâ retorno a-a sò impromissa. Questo romando o devëgnià un film da-o mæximo nomme into 1936.

Vegniva dito che un patòlogo o l'aiva registrou a faccia de unna dònna zoene no identificâ che, pe l'etæ de 16 anni, segondo a sò stöia, a l'ea stæta trovâ negâ into sciumme da Senna à Parigi, pe-a fin di anni 80 do 1800. O patòlogo de l'obitöio de Parigi o l'ea arrestou coscì imprescionou da-a sò bellessa che o l'aiva travaggiou pe oe solo per ottegnî un gesso da sò faccia. A l'ea stæta consciderâ coscì bella che un louante o l'aiva dito: "a seu bellessa a levava o respio, e a mostrava pöchi marchi de stress a-o momento da mòrte. Mai o l'incantava che mi saveiva che unna bellessa coscì a l'ea da ëse preservâ." O carco o l'ea conosciuo ascì comme a "Dònna ch'a l'incanta", un nommeagio ch'o no l'é mai rimasto. O carco o l'ea stæto comparou ascì co-a Monnalisa, e atri famoxi dipinti e scultue, coscì tanto che, inti anni à vegnî, còpie còpie da mascara e devegnian de figue a-a mòdda inta soçietæ da Boheme parigiña. Atri acconti an deciarou che o carco o l'ea stæto piggiou da unna zoene mantegnua todesca (ò ascì vëgne contou d'ëse a figgia naturale, sciben che inlegittima, de l'òmmo) ch'a l'à appartoio o figgio do fabricatô de mascare ch'o l'à venduo o gesso e dapeu commisso suiçidio (inta Senna) quande o sò piccin o l'ea apeña nasciuo.

Di atri exempi i s'attreuvan inte:

 O saggio do Alfred Döblin, "De facce, figue e a seu veitæ" (German: "Von Gesichtern, Bildern, und ihrer Wahrheit", pubricou comme unna introduçion pe-o fotògrafo o August Sander inta seu accuggeita Facce di nòstri tempi (German: Antlitz der Zeit).
 A stöia da Hertha Pauli do 1931 "L'Inconnue de la Seine", apparsa pe-a primma vòtta in sciô Berliner Tageblatt
 O spettacolo tiatrâ do Ödön von Horváth basou in sciâ stöia da sò amiga a Hertha Pauli, scrito into 1934 e titolou Eine Unbekannte aus der Seine (Zeneise: unna desconosciua da-a Senna).
 A stöia breve do 1936 da Claire Goll "Die Unbekannte aus der Seine", inta quæo protagonista o l'ammia drento unna mascara funebre e o meue de un attacco de cheu caxonou da allucinaçioin e corpe scicomme o s'accredde d'avei reconosciuo a sò figgia inta faccia.
 O commandante de U-Boat o Herbert Werner o fâ mençion d'avei unna còpia do carco in sciâ sò miagia inta casa di sò genitoî drento a-e seu memöie Bare de færo
 O Max Frisch into spettacolo tiatrale do 1955 Die Chinesische Mauer (Zeneise: A miagia cineise) o presenta L'Inconnue de la Seine comme uña de tente figue istoriche

 Lettiatua slava 
O poeta ceco o Vítězslav Nezval o l'à scrito a poexia "Neznámá ze Seiny", inspiâ da questa stöia, into 1929.

A poexia do Vladimir Nabokov do 1934 "L'Inconnue de la Seine", scrito in Ruscio, o l'ea stæto pubricou à Poslednie Novosti. O l'é stæto discusso che a poexia a l'à de ciù da fâ co-o mito slavo da rusalka che co-a mæxima mascara.

 Balletto 
Into 1963, o Bentley Stone o l'à coreografou unna verscion de L'Inconnue inte muxica da-o Francis Poulenc pe-o Stone-Camryn Ballet. o l'à fæto a première con un cast ch'o l'includdeiva a Ruth Ann Koesun e o John Kriza. Questo balletto o vegnià portou into American Ballet Theatre into 1965, co-a Koesun e o Kriza ch'i repiggian i seu ròlli, e con a Christine Sarry into ròllo da "Zoene do sciumme".

 Film 
A direttoa a Agnès Varda parla de L'Innconnue into sò documentäio do 1988 Jane B. par Agnès V. onde lê a compara o dexidëio da Jane Birkin' de ëse famosa ma anònima comme l'é o stæto de L'Inconnue.

 Muxica 
"L'Inconnue" a l'é a traccia numero quattro de l'Album do duo Beach House do 2018, 7. O gruppo todesco de bitpop Welle:Erdball o l'à misso "L'Inconnue de la Seine" into sò Album do 2017 Gaudeamus Igitur.

"Rescue Annie" ascì o conta unna verscion da stöia in sciô Album do Frank Turner do 2019 No Man's Land.

 A "CPR doll" 
miniatura|A cascia do manechen da Resusci Anne inte unna costòdia
A faccia da dònna desconosciua a l'é stæta deuviâ comme testa do manechen da primmo soccorso a Resusci Anne. A l'é stæta creâ da-o Peter Safar e o Asmund Laerdal into 1958 a l'à incomensou à ëse deuvia into 1960 inte numeroxi corsci de reanimaçion cardio-pormonâ. Pe questa raxon, a faccia a l'é stæta ciammâ "a faccia a ciù baxâ" de tutti i tempi.

 Ammia ascì 
 Resusci Anne

 Referense 

Categorîa:Antropologia